KYK: Voormalige Mej. Suid-Afrika se eersteling is hier | Huisgenoot
Die voormalige Mej. Suid-Afrika en haar man het onlangs hul eersteling verwelkom. Foto's: Verskaf
Marilyn en haar man, Louwrens Mahoney (38), se bababseuntjie is op 7 Junie by die Mediclinic Kloof in Pretoria gebore en het 2,9 kg geweeg.
Die egpaar, wat in Desember aangekondig het dat hulle 'n seuntjie verwag, se kleinding heet Seth.
"Seth is Hebreeus vir anointed and appointed. Ons glo vas in woorde wat krag dra en alles wat jy spreek, het krag daarin. Ons wou hê die naam wat ons vir ons seun gekies het, moet lewe oor hom spreek," vertel Marilyn (30).
Dit was baie spesiaal om klein Seth vir die eerste keer vas te hou, sê sy. "Om te dink die klein lyfie was vir nege maande binne my en nou is hy hierso in my arms. Tussen my en Louwrens weet ek nie wie hou hom meer vas nie, want ons is so verlief dis nie eens snaaks nie," borrel sy.